**Referat styremøte MJFF**
**Dato:** 19. mars 2025
**Tid:** 19:00 (møtestart kl. 18:59)

**Tilstede:** Henrik Stangnes, Jørn Stangnes, Hanne Voigt, Thor Olav Voigt Johnsen, Ulf Boger, Lise Dybvik Lange, Kjersti Tollefsen, Ida Løvland, Trygve Olsen, Iver H. Endresen, Fredrik Strømseth Sjolte, Einar Valø.
**Forfall:** Steinar Holen

**Saksliste:**

**1. Konstituering av styret og velkommen til nye styremedlemmer**

* **Arbeidsmåte:**
	+ Aktivitet baseres på personlig initiativ. Styremedlemmer oppfordres til å starte aktiviteter selvstendig og be om hjelp ved behov. Utvalgsledere kan benytte inntil 30 % av eget utvalgs overskudd til aktiviteter uten forhåndsgodkjenning fra styret.
	+ Styremøter avholdes jevnlig gjennom året. Hastende saker tas via Messenger eller e-post.
* **Alarmer og nøkkelboks:**
	+ Nye koder er endret (referatføres ikke av sikkerhetsmessige årsaker).

**2. Aktivitetsplan 2025**

* **Camp Villaks:** Venter på godkjenning fra elveeierlaget angående datoer.
* **Fiskesommer:** Planlegging pågår, ingen konkrete datoer enda.
* **Introjakt Elgjakt:** Ulf ønsker avløsning. Styret undersøker aktuelle kandidater utenfor styret.
* **Introjakt Småviltjakt:** Fredrik overtar ansvaret fra Ulf.
* **Jegerprøvekurs:** Går som planlagt.

**Andre aktiviteter (kort gjennomgang):**

* **Jaktaktivitet kvinner:** Lise har ansvar.
* **Instruktørutdanning:** Kandidater søker styret om godkjenning.
* **Hundeluftegård:** Kontrakt med Statskog klar innen påske. Midler fra fylket må brukes innen årets slutt.
* **Fellefangstkurs:** Planlegges sent sommer/tidlig høst. Trygve følger opp.
* **Åpen dag på huset:** Planlegges mai/juni.
* **Utbedring av uteområder:** Fortløpende arbeid.
* **Midt Troms Friluftsråd:** Aktivitet på banen, uke 26.
* **Soppkurs:** Lise utvikler ny aktivitet knyttet til sopp og holder tråden.

**3. Økonomi og budsjett**

* Økonomisk status god, saldo på kr 424 000 pr. 18.02.2025.
* Midler til hundeluftegård på egen konto.
* Ingen vesentlige bekymringer for økonomien.

**4. Utvalg og kontakter – status og planer**

* **Hytteutvalget:** Normal drift. Arbeid med dører, skifte av båt (innhenter tilbud på aluminiumsbåt), og nytt gulvbelegg i yttergang når snøen smelter. Trygve følger opp.
* **Leirdueutvalget:** Normal drift og vedlikeholdsplan klar for våren (veiutbedring, enklere drift og vedlikehold).
* **Rifleutvalget:** Stevner planlagt og under kontroll.
* **Kvinneutvalget:** Roligere vinter, økt aktivitet utover våren. Planer under kontroll.
* **Ungdomsutvalget:**
	+ Utvalgsleder trenger støtte fra voksne i styret.
	+ Ønsker å gjenta suksessen fra skyting og pizzakveld på banen, eventuelt med sporting og stevne.
	+ Planlegger aktiviteter annenhver uke. Aktuelle aktiviteter: sjøørretfiske, garnfiske, matlaging, haglekurs, leirduestevne, fellejaktkurs, rifle- og minijaktfeltstevne. Undersøker deltakernes ønsker.
	+ Utvalgsleder begynner å lage en plan, slik at NK i foreningen får søkt om midler. Mye kan søkes om og første frist går ut 1.april.

**5. Oppdatering øvrige saker**

* **Hundeluftegård:** Allerede omtalt.
* **Riflebanen:** Innledende samtaler med Målselv skytterlag er igangsatt.

**6. Eventuelt**

* **Årsmøte Troms Jeger og Fisk (fylkeslag):**
	+ Digitalt møte 25. mars 2025. Iver, Steinar og Ulf deltar med stemmerett. Øvrige medlemmer kan følge møtet fra skytebanen uten stemmerett.
	+ Viktige saker fra årsmøtet, særlig budsjett og prosjektstilling (kr 500 000) til ungdomsaktivitet diskuteres. MJFFs representanter stiller spørsmål rundt resultater og verdien av investeringen.
	+ De som skal være ansvarlige på skytebanene må kalles inn til en gjennomgang hvor sikkerhet er i fokus.
	+ Det orienteres om søknader, hvilke søknader, datoer mm.

**Møtet hevet kl. 20:17**

**Referent:** Henrik Stangnes

